**HAUR-RANKING -OHJELMA / VANHAN EXCEL-DATAN TUONTI**

1. **Excel-datan tuonti**
2. Data pitää tuoda ennen muun tulosdatan tuontia WinMSS-kannasta. Poista ranking-ohjelman hakemistosta ”Data”-alahakemisto, jos siellä sellainen on.
3. Avaa Windowsin komentokehote käynnistämällä cmd.exe (hae tarvittaessa Windowsin hakutoiminnolla joka on Windows 10:ssä työkalurivin vasemmassa alakulmassa käynnistysvalikosta oikealla puolella). Siirry ranking-ohjelman hakemistoon komennolla cd ”[ohjelman hakemisto]”.
4. Suorita Excel-datan tuonti komennolla ”java -jar excel-import.jar [excel-taulukon polku ja nimi]”, esim. ”java -jar excel-import.jar c:\ranking-data.xlsx”.
5. Ohjelma tulostaa näytölle tiedostosta luetut tulostiedot samalla kun ne tallennetaan tietokantaan. Excel-tulosdatan suoritusten päivämääriksi asetetaan päivämäärät 28.2.2017 taaksepäin. Kilpailun nimeksi ja aseman nimeksi tulee ”[luokitteluohjelman numero] imported from Excel on [tulosdatan tuonnin pvm]”. Ohjelma käy Excel-taulukon divisioonatulosten välilehtien (laskentataulukko) tulokset läpi. Tästä syystä tietokantaan voi tulla ja ohjelman tietokanta-välilehdellä näkyä useamman kerran samanniminen kilpailu ja asema samalta päivämäärältä, koska niissä on eri divisioonien tulokset. Divisioonan sisällä tulokset ovat kuitenkin edellä mainituin tavoin järjestyksessä 28.2.2017 taaksepäin.
6. Tulosdatan tuonnin jälkeen voidaan ranking-ohjelmalla tuoda lisää tuloksia WinMSS-kannasta. Tällöin uudemmat suoritukset samassa divisioonassa samaan asemaan korvaavat vanhat, excel-datan tuontiohjelmalla tuodut suoritukset. Excel-datan tuontiohjelma ei luo tulosdatasta rankingia tietokantaan. Ranking muodostetaan tuotaessa ranking-ohjelmalla lisää tuloksia WinMSS-kannasta.
7. **Excel-taulukon rakenne**

Tulosdatan tulee olla välilehdillä (laskentataulukoissa), joiden nimenä on ao. divisioonan nimi: ”Production”, ”Standard”, ”Revolver”, ”Classic”, ”Open”.

Taulukon rakenne tulee ylimmältä riviltä alkaen olla seuraavasti:

”Nimi” [ohj . nro] [ohj. nro] jne.

[etunimi sukunimi] hf hf

[etunimi sukunimi] hf hf

jne.

Ohjelma lukee ylimmältä riviltä toisesta sarakkeesta alkaen luokitteluohjelman numeroita

niin monta kuin niitä on ja sen jälkeen kilpailijoiden tulostietorivit.

Muuta dataa ei taulukossa saa olla.

**Ohjelman lähdekoodi:**

<https://github.com/jarnovirta/HaurRanking_ExcelImport>

**Lisenssi:**

Ohjelma ja sen lähdekoodi ovat vapaasti käytettävissä MIT lisenssin mukaisesti.